Document ID: /roh_data/filtered/fineweb-2-filterrobots_roh.jsonl.gz/62763

L'onn 2020 han 57% da las praticas psichiatricas gì dapli contacts cun pazients che l'onn avant. Quai resulta dal rapport da l'Uffizi federal per statistica davart las praticas da medis. Uschia han 50,2% dals psichiaters independents gì pli bleras entradas.
Cuntrari a las psichiatricas, han 58,7% da las praticas da medis cun ina purschida chirurgica gì pli paucas pazientas e pazients. Uschia han 56,5% dals medis e medias fadià pli pauc che l'onn 2019. Quai perquai che las praticas da medis ed ils centers ambulants èn stads pertutgads fitg ferm da la pandemia da Covid-19 e las mesiras per franar il virus. Il dumber da praticas da medis è dentant restà stabil.